Paterna crea el Consell Sectorial de Seguretat i Convivència Ciutadana
15/01/2016

# Paterna crea el Consell Sectorial de Seguretat i Convivència Ciutadana

[![Presentació del nou  Consell de Participació Ciutadana](/images/noticias/2016/01/consejo-sectorial-seguridad.jpg)](/images/noticias/2016/01/consejo-sectorial-seguridad.jpg)

15.01.2016

El nou consell va ser presentat ahir a la vesprada davant el Consell de Participació Ciutadana

L'Ajuntament de Paterna, a través de la Policía Local de Paterna, està confeccionant el Consell Sectorial de Seguretat i Convivència Ciutadana, un nou òrgan municipal que va ser presentat ahir en el Consell de Participació Ciutadana i que té com a objectiu involucrar i fer partícips directes als veïns i veïnes en els temes de seguretat del poble.

Tal com ha explicat la regidor de Seguretat, Núria Campos, “la finalitat és aproximar la labor de la Policia Local al ciutadà per a dissenyar conjuntament aquelles estratègies que millor es adecuen a la població paternera i oferir així un servei policial més proper, més personalitzat i més adaptat a les necessitats específiques dels paterners i paterneres”.

Així mateix, Campos ha destacat la utilitat d'aquest nou Consell Sectorial com a “instrument encarregat de l'assessorament, estudi, informe de propostes i canalitzador de la participació ciutadana en aquells assumptes municipals relacionats amb temes de seguretat, emergències, mobilitat, transport, prevenció i protecció civil”.

En aquest sentit, el Cap de la Policia Local de Paterna, Rafael Mestre, també ha puntualitzat que “aquest òrgan ens permetrà interactuar més amb els veïns, conèixer millor els seus problemes i acordar conjuntament iniciatives per a aconseguir un clima de seguretat i de convivència idoni en el nostre municipi”.

El Consell Sectorial de Seguretat i Convivència estarà compost per una Comissió Tècnica de Seguretat, una Comissió Tècnica d'Emergències, una Comissió Tècnica de de Mobilitat i l'Observatori Municipal contra la Violència Domèstica i de Gènere, quatre taules que, entre altres coses, establiran els mecanismes perquè els ciutadans sàpien què fer en cas d'emergència i fins i tot abordaran des de les modificacions vials fins a les rutes escolars segures.

Entre les funcions d'aquest nou Consell Sectorial també figuren, per exemple, l'anàlisi dels problemes de seguretat del municipi, la col•laboració en els programes i campanyes d'informació, divulgació i desenvolupament d'activitats relacionades amb la seguretat ciutadana, la proposta d'iniciatives tendents a la reducció dels accidents de trànsit.